PRESSEMELDING 03.03.2015



**Økt popularitet for boligmessen! Neste stopp: Fredrikstad**

**10.000 sørlendinger besøkte boligmessen forrige helg for å få inspirasjon til oppgradering av hus og hytte. Fredag 6. mars kl. 12 åpner dørene i Kongstenhallen i Fredrikstad. Prosjektleder Kjetil Jacobsen er ikke det minste overrasket over at tusenvis oppsøker boligmessen. - Det lønner seg jo, og det blir en «snakkis» når folk får god hjelp og kan spare masse penger.**

Jacobsen har arrangert boligmessen i Fredrikstad i samtlige år, og både han og messen har 20-årsjubileum til neste år. - Det morsomme er at konseptet vårt er like aktuelt år etter år, fordi her på berget liker vi å investere i bolig og hytte, forteller Jacobsen, som mener de eventyrlige besøkstallene i Kristiansand kan tyde på en ekstra oppsving i boliginteressen i år. - I tillegg til at Prognosesenteret har spådd at vi samlet skal bruke nærmere 67 milliarder på bolig i år, har vi gjort mange oppgraderinger i konseptet vårt og fanger enda fleres oppmerksomhet, sier Jacobsen.

**Mangfold og energitiltak**
På årets messe er det som vanlig tilbud på alt fra sesongriktige varer som solskjerming og hagemøbler til kjøkken, garasjeporter, rørfornying og skifertak. - Utvalget er som alltid stort her i Fredrikstad, med 110 flotte utstillere, sier Jacobsen. - Av nyheter kan jeg trekke fram at i 2015 er det ekstra lønnsomt å investere i fremtidens energigivere grunnet nye, gunstige regler for støtte fra ENOVA. Besøkende kan snakke med eksperter på bergvarme, solcellepaneler og solfangere og få hjelp til å velge det som passer for dem, sier han, - Sivilingeniør Carl Chr. Strømberg fra solcellespesialisten.no opplever stor interesse for solcelleanlegg om dagen, og han skal montere et solcelleanlegg utenfor hallen for å demonstrere hvordan dette fungerer, informerer Jacobsen. Søndag kl. 14 skal Strømberg holde foredrag om hvordan solcelleanlegg virker og hvilke støtteordninger som finnes. - Her vil nok mange fange opp nyttige og oppklarende tips og fakta, mener Jacobsen.

**Otto kommer lørdag og søndag**
Boligmessen passer også for de som bare vil kikke og få litt moro på kjøpet. - Vår populære makker Otto Robsahm kommer lørdag og søndag, og på programmet står «Spør Otto», «Handy Girl + partner», «Jakten på boligdrømmen» med hus og garasje fra Hedalm Anebyhus i premie (finale i november) samt «Ballongslippet» hvor noen ballonger inneholder supre premier. Dessuten har vi en hyggelig barnepark og kafé for en pust i bakken, frister Jacobsen og ønsker velkommen til et nyttig og morsomt besøk på boligmessen. Utstillerliste og program finnes i messeavisen på boligmesse.no

**Åpningstider:** Fredag kl. 12 – 19  Lørdag kl. 10 – 18 Søndag kl. 10 – 17
**Prosjektleder:** Kjetil JacobsenTlf. 922 52 838 e-post: kjetil@boligmesse.no